Document ID: /roh_data/filtered/fineweb-2-filterrobots_roh.jsonl.gz/17727

Ina da las 43 societads grischunas a la Festa da musica chantunala è stada la Musica Instrumentala Savognin.
In'occurenza fitg speziala per la gruppa – e quai ord dus motivs: Igl è stà l'emprima giada, ch'ella è sa participada en la 3. classa. Ed igl è stada la davosa festa cun Adrian Farrér sco dirigent. El dat giu la batgetta suenter 18 onns.
Perquai è la fin d'emna da concurrenzas era stà ina raschun da far festa e giudair la cumpagnia. Ils 38 Surmirans e Surmiranas sajan cuntentAs cun lur prestaziun. Tar il marsch, sco era tar la concurrenza principala sa chatta la gruppa entamez da la rangaziun.
TR Telesguard 17:40